**Óravázlat**

**Osztály**: 7. évfolyam

**Tantárgy:** Vizuális kultúra 2x45 perc

**Téma:** Rembrandt Van Rijn: Éjjeli őrjárat

**Tananyag:** portré, érzelem ábrázolás

**Óra eleji szervezés:**

Alkossatok 3 fős csoportokat (4x3 fő)

**Bevezetés, motiváció:**

Megismerkedünk egy 17. századi Holland festőművésszel, Rembrandt Van Rijn

Korának egyik legnagyobb művésze, akinek képei hatottak a korszak többi országaiban alkotó művészekre. Elsősorban portréfestő volt, alakjain igyekezett minél pontosabban ábrázolni az egyes arckifejezéseket, érzelmeket. Ezért is nevezik ezt a korszakot Rembrant korának.

**Új ismeret feldolgozása csoportmunkában** a ligetmühely.com oldalon található segédanyag, power point segítségével.

https://segedanyag.com/2023/01/11/muveszeti-feladatsor-26214

**Feladat:**

Minden csoport talál az az asztalán egy feladatsort. Válasszatok ki egy „írnokot”, aki leírja a közön megoldott feladatok válaszát.

Sorban haladunk, egy feladat megoldására kapsz 5 percet. Minden feladat után közösen megbeszéljük a válaszokat.

Megismerkedünk Rembrandt életével (power point)

Ehhez kapcsolódóan válaszoljatok a feladatlapon található kérdésekre.

Ellenőrzés, közös megbeszélés.

Néhány Rembrandt által készített portrét látsz.

Milyen érzelmeket ismersz fel ezeken az arcokon? (öröm, bánat, káröröm, vidámság, kíváncsiság, aggodalom stb...)

Ehhez kapcsolódóan oldjátok meg a lapon található feladatot. Írd a megfelelő helyre, hogy melyik portré milyen érzelmeket ábrázolhat?

Közön ellenőrzés, amely során végig vesszük, hogy milyen emberi érzelmek vannak, és azokat vizuálisan, hogy tudjuk kifejezni.

A feladatmegoldások után megismerkedünk Rembrandt egyik leghíresebb festményével: Éjjeli őrjárat.

Megnézzük közösen a kivetített képet, megismerjük a történetét, és néhány érdekességet.

**Feladat:**

A kivetített képen hiányzik a festmény néhány részlete. Minden csoport megkapta a festmény kinyomtatott reprodukcióját. Keressétek meg, mely részletek hiányoznak.

A feladat által fejlődik a koncentráció, megfigyelőképesség. A hiányzó részek keresése közben a tanulók jobban megismerik a festményt, felfigyelnek apró elrejtett részletekre.

**Gyakorlati feladat:**

**Éjjeli őrjárat parafrázis** (egy már létező kép, műalkotás újra alkotása saját, egyéni elképzelés alapján)

Minden csoport kap egy vázlatot, amin az Éjjeli őrjárat egy részlete látható. (A/3 méretű, tanár által készített, vázlatos rajz) Alakítsátok át a képrészletet egyéni elképzeléseitek szerint, az egyes szereplők arcvonásait figyelembe véve, hogyan rajzolnád át a képet, mi történhet, mit csinálhatnak. Vedd figyelembe az arckifejezést. A képet közösen alakítsátok át, szabadon választott technikával (színes ceruza, filctoll, pasztellkréta, vízfesték...)

**A kész képeket minden csoport bemutatja.**

**Önértékelési szempontok:**

* Mit ábrázol a rajzotok?
* Mit fejez ki szerintetek a képen látható személy arca?
* Miért választottátok a képen látható cselekményt, ábrázolást?
* Milyen technikával dolgoztátok ki a képet?

**Tanári értékelés szempontok:**

* Kreativitás.
* Kivitelezés.
* Mennyire tudtak jól együtt dolgozni a csoporttagok.
* Minőség.